Breithiúnas na Cúirte Breithiúnais (an Tríú Dlísheomra) an 19 Eanáir 2023 (iarraidh ar réamhrialú ón Tribunal Supremo – an Spáinn) – Administración General del Estado, Confederación Nacional de Autoescuelas (CNAE), UTE CNAE-ITT-FORMASTER-ECT v Asociación para la Defensa de los Intereses Comunes de las Autoescuelas (AUDICA), Ministerio Fiscal
(Cás = "n" "Case"  IF
= "o" "Joined Cases" C-292/21 1, CNAE agus Páirtithe eile)
(Tarchur chun réamhrialú – Treoir 2006/123/CÉ – Seirbhísí sa mhargadh inmheánach – Airteagal 2(2)(d) – Raon feidhme ábhartha – Seirbhísí san earnáil iompair – Soláthar cúrsaí feasachta agus athoideachais maidir le sábháilteacht ar bhóithre chun pointí ceadúnas tiomána a athghnóthú – Lámháltas seirbhíse poiblí – Airteagal 15 – Ceanglais – An chríoch lena mbaineann a roinnt ina cúig mhír – Teorainn cainníochtúil agus críochbhunaithe ar rochtain ar an ngníomhaíocht ábhartha – Cúiseanna sáraitheacha a bhaineann le leas an phobail – Bonn Cirt – Sábháilteacht ar bhóithre – Comhréireacht – Seirbhís lena ngabhann leas eacnamaíoch ginearálta)
Teanga an cháis: an Spáinnis
An chúirt a rinne an tarchur
Tribunal Supremo
Páirtithe sna príomhimeachtaí
Iarratasóirí: Administración General del Estado, Confederación Nacional de Autoescuelas (CNAE), UTE CNAE-ITT-FORMASTER-ECT
Cosantóirí: Asociación para la Defensa de los Intereses Comunes de las Autoescuelas (AUDICA), Ministerio Fiscal
An chuid oibríochtúil
Maidir le hAirteagal 15 de Threoir 2006/123/CE ó Pharlaimint na hEorpa agus ón gComhairle an 12 Nollaig 2006, maidir le seirbhísí sa margadh inmheánach,
ní mór léiriú a dhéanamh mar seo a leanas:
Leis an bhforáil seo, cuirtear cosc ar riail náisiúnta lena bhforáiltear nach mór dáileadh cúrsaí feasachta agus athoideachais maidir le sábháilteacht ar bhóithre chun pointí ceadúnas tiomána a athghnóthú a dhéanamh ar bhonn lámháltais seirbhíse poiblí, a mhéid a dtéann an riail sin thar a bhfuil riachtanach chun an cuspóir leasa sóisialta arna shaothrú a bhaint amach, eadhon feabhas ar shábháilteacht ar bhóithre.
____________
1 IO C 329, an 16.08.2021.